

|  |  |
| --- | --- |
| Ventspils valstspilsētas pašvaldības iestāde  **VENTSPILS MĀKSLAS SKOLA**   |  | | --- | | Zvana iela 6, Ventspils, LV-3601, Latvija, tālr. 63622423, e-pasts makslas.skola@ventspils.lv | |

Ventspilī

**APSTIPRINĀTS**

Ventspilī, 2020. gada 20.maijā.

**GROZĪJUMI**

Ventspils Izglītības pārvalde

2024.gada 13.augustā

**Izglītojamo uzņemšanas kārtība**

*Izdota saskaņā ar Ministru kabineta 2023. gada 2. maija*

*noteikumiem Nr. 220 “Noteikumi par uzņemšanas kārtību*

*profesionālās izglītības programmās un atskaitīšanu no tām” un*

*Ventspils Mākslas skolas nolikuma 18. punktu*

**I. Vispārīgie noteikumi.**

1. Izglītojamo uzņemšanaskārtība (turpmāk – Kārtība) nosaka kārtību, kādā Ventspils Mākslas skolā (turpmāk tekstā – Skola) tiek uzņemti izglītojamie, kā arī nosaka iestāšanās prasības un dokumentu iesniegšanas nosacījumus Skolā.
2. Izglītojamo uzņemšana Skolā notiek šādās programmās:
   1. profesionālās ievirzes izglītības programmā *Vizuāli plastiskā māksla II* ar kodu 20V 211011 no 8 gadu vecuma (līdztekus vispārējās pamatizglītības programmas 2. vai 3.klasei);
   2. profesionālās ievirzes izglītības programmā *Vizuāli plastiskā māksla III* ar kodu 20V 211011 no 11 gadu vecuma (līdztekus vispārējās pamatizglītības programmas 5.klasei);
   3. profesionālās ievirzes izglītības programmā *Vizuāli plastiskā māksla IV* ar kodu 30V 211011 līdztekus vispārējās vidējās izglītības programmai;
   4. interešu izglītības programmās no 4 – 7 gadiem.

*(Grozīts 13.08.2024.)*

1. Skolā var pieteikties izglītojamie ar un bez priekšzināšanām mākslā.
2. Uzņemamo izglītojamo skaitu Skolā profesionālās ievirzes izglītības programmas budžeta grupās nosaka vakantās vietas valsts mērķdotācijas ietvaros. Izglītojamo  
   kopskaitu katram mācību gadam nosaka Skolas vadība, izvērtējot Skolas pieejamos resursus.
3. Izglītojamo skaitu Skolas interešu izglītības programmās nosaka Skolas vadība, saskaņojot ar Ventspils valstspilsētas pašvaldības iestādi “Ventspils Izglītības pārvalde” (turpmāk – Izglītības pārvalde).

*(Grozīts 13.08.2024.)*

1. Līdz kārtējā gada 15.maijam ar Skolas direktora rīkojumu tiek izsludināts pieteikšanās termiņš iestājpārbaudījumiem un paziņota to norises un vērtēšanas kārtība, kas tiek publicēta Skolas mājas lapā [www.ventspilsmakslasskola.lv](http://www.ventspilsmakslasskola.lv), Ventspils pilsētas mājas lapā [www.ventspils.lv](http://www.ventspils.lv), sociālajos tīklos un citur pēc Skolas ieskatiem.
2. Uzņemšana Skolas profesionālās ievirzes un interešu izglītības programmās notiek darbdienās katru gadu no 15.-30.augustam, informācija par uzņemšanu tiek publicēta Skolas mājas lapā [www.ventspilsmakslasskola.lv](http://www.ventspilsmakslasskola.lv), Ventspils pilsētas mājas lapā [www.ventspils.lv](http://www.ventspils.lv), sociālajos tīklos un citur pēc Skolas ieskatiem.

**II. Uzņemšanas komisija.**

1. Izglītojamo uzņemšanas organizēšanu un norisi Skolā veic ar Skolas direktora rīkojumu izveidota komisija (turpmāk tekstā – Komisija) trīs cilvēku sastāvā.
2. Komisiju apstiprina un tā darbojas viena mācību gada ietvaros, nodrošinot iestājeksāmenu norisi un uzņemšanu uz vakantajām izglītojamo vietām.
3. Komisijas sēdes tiek protokolētas.

**III. Dokumentu iesniegšanas kārtība.**

1. Izglītojamo reģistrē uzņemšanai Skolā, pamatojoties uz rakstveida iesniegumu (veidlapa pieejama Skolas mājaslapā: [www.ventspilsmakslasskola.lv](http://www.ventspilsmakslasskola.lv)), kuru iesniedz viens no izglītojamā vecākiem (likumiskajiem pārstāvjiem):

11.1. personīgi Zvana ielā 6, Ventspilī;

11.2. nosūtot pa pastu – Zvana iela 6, Ventspils, LV-3601;

11.3. elektroniski, parakstītu ar drošu elektronisko parakstu, nosūtot uz elektronisko pastu [makslas.skola@ventspils.lv](mailto:makslas.skola@ventspils.lv) .

11.1 Iesniegumam pievieno:

11.1.1 anketu par datu apstrādi (veidlapa pieejama Skolas mājaslapā: [www.ventspilsmakslasskola.lv](http://www.ventspilsmakslasskola.lv));

11.2.1 izrakstu no stacionārā/ambulatorā pacienta medicīniskās kartes (veidlapa Nr. 027/u), kurā norādīta informācija par personas hroniskām saslimšanām, tai skaitā redzes, dzirdes, funkcionāliem vai psihiskiem traucējumiem, alerģijām, ierobežojumiem fiziskajai slodzei (tikai pretendentiem uz uzņemšanu profesionālās ievirzes izglītības programmā).

*(Grozīts 13.08.2024.)*

1. Iesniedzot Kārtības 11.punktā norādītos dokumentus, jāuzrāda izglītojamā dzimšanas apliecība vai cits personību apliecinošs dokuments.
2. Iesniegtos dokumentus reģistrē izglītojamo uzņemšanas reģistrācijas žurnālā.

**IV. Iestājpārbaudījumi un izglītojamo uzņemšanas kārtība.**

1. Izglītojamo uzņemšanai profesionālās ievirzes izglītības programmā tiek noteikts iestājpārbaudījums patstāvīga darba veikšanai un profesionālās ievirzes izglītības programmās tiek uzņemti izglītojamie, kuri sekmīgi nokārtojuši iestājpārbaudījumus.
2. Komisija izglītojamo patstāvīgi veiktajos uzdevumos vērtē māksliniecisko uztveri – krāsu, proporciju un kompozīciju izjūtās.
3. Izglītojamos, kuri mācījušies Skolas īstenotajās interešu izglītības programmās, Skolā uzņem profesionālās ievirzes izglītības programmās *Vizuāli plastiskā māksla II* vai *Vizuāli plastiskā māksla III,* kods 20V 211 011, bez iestājpārbaudījuma.

*(Grozīts 13.08.2024.)*

1. Izglītojamos, kuri beiguši Skolas profesionālās ievirzes izglītības programmu *Vizuāli plastiskā māksla II* vai *Vizuāli plastiskā māksla III* , kods 20V 211 011, Skolā uzņem profesionālās ievirzes izglītības programmā *Vizuāli plastiskā māksla IV*, kods 30V 211 011, bez iestājpārbaudījuma.

*(Grozīts 13.08.2024.)*

1. Izglītojamo uzņemšana interešu izglītības programmās ir bez iestājpārbaudījumiem, iesniegumu reģistrēšanas secībā un notiek katru gadu darbdienās laika posmā no 15.līdz 30.augustam.
2. Skolas direktors 5 dienu laikā pēc Komisijas lēmuma pieņemšanas izdod rīkojumu par izglītojamā uzņemšanu Skolā, par to rakstveidā informējot izglītojamā vecākus (likumisko pārstāvi), nosūtot informāciju uz vecāku (likumiskā pārstāvja) norādītu elektroniskā pasta adresi vai telefona.
3. Ar uzņemto izglītojamo vecākiem (likumiskajiem pārstāvjiem) tiek slēgts līgums par mācībām profesionālās ievirzes izglītības programmā.

**V. Mācību uzsākšana, arhīvs.**

1. Mācību gada sākumu nosaka normatīvie akti.
2. Uzņemto izglītojamo iesniegumi un citi dokumenti tiek glabāti saskaņā ar Skolas lietu nomenklatūru.

**V. Noslēguma jautājumi.**

1. Grozījumus un papildinājumus Kārtībā var ierosināt Skolas pedagoģiskā padome, Skolas padome, Skolas direktors un Skolas dibinātājs.
2. Grozījumus Kārtībā izskata Skolas Pedagoģiskā padome, saskaņo Ventspils pilsētas domes Izglītības komisija un apstiprina Izglītības pārvaldes vadītājs.
3. Kārtība izskatīta un akceptēta 2020.gada 8.maija Skolas pedagoģiskās padomes sēdē Nr.5.
4. Ar šīs Kārtības spēkā stāšanos, atzīt par spēku zaudējušu Ventspils Mākslas skolas audzēkņu uzņemšanas noteikumus, kas apstiprināti 2013. gada 15. augustā.
5. Kārtība grozīta 13.08.2024.

Ventspils Mākslas skolas direktore (paraksts) Sanda Jaunbelzēja

|  |  |
| --- | --- |
| Ventspils Izglītības pārvaldes vadītāja  J.Bakanauska \_\_\_\_\_(paraksts)\_\_\_\_\_\_  2024.gada 13.augusts |  |